cyanic-selkie/wikianc huggingface dataset:
הכרה במדינה פלסטינית
בקשה לחברות באו"ם
ישראל נקטה צעדים נגד היוזמה, וגרמניה, איטליה, קנדה וארצות הברית הודיעו בפומבי כי יצביעו נגד ההחלטה. דיפלומטים ישראלים ואמריקאים החלו בקמפיין לחץ על מדינות רבות להתנגד או להימנע מההצבעה. עם זאת, בגלל "הרוב האוטומטי" שממנו נהנים הפלסטינים בעצרת הכללית, הצהיר ממשל נתניהו כי הוא אינו מצפה למנוע את קבלת ההחלטה אם תצא לפועל. באוגוסט ציטט "הארץ" את שגריר ישראל באו"ם, רון פרושאור, שקבע שישראל לא תוכל לבלום החלטה בעצרת הכללית עד ספטמבר. "המרב שניתן יהיה להשיג הוא קבוצה של מדינות שיימנעו או שייעדרו מההצבעה", כתב פרושאור. "רק מדינות מעטות יצביעו נגד המהלך הפלסטיני".
חומצה פולינית
התרופה ניתן לחולה באמצעות עירוי או דרך הפה. התרופה נפלטת מהגוף באמצעות שלפוחית השתן.
ראלי קרואטיה
היסטוריה
המרוץ הראשון התקיים בשנת 1974 ונקרא דלתא ראלי. תוך שלוש שנים הפך המרוץ ממרוץ מקומי לחלק מהאליפות הארצית של יוגוסלביה. המרוץ זכה להכרה בינלאומית בשנת 1986, כשנכלל בתוכנית המרוצים השנתית של FIA. במרוץ השתתפו צוותים מאוסטריה, גרמניה וצ'כוסלובקיה. באותה שנה הוגשה בקשה ראשונה להפוך את המרוץ לחלק מאליפות אירופה בראלי.
אליפות העולם בראלי
הרעיון לצרף את המרוץ לסבב אליפות העולם בראלי עלה לראשונה בשנת 2013. באוקטובר 2020 אישרה מועצת הספורט העולמית של FIA את הצטרפותו של הראלי ללוח המרוצים של עונת 2021. המרוץ התקיים כסבב השלישי של העונה. סבסטיאן אוז'ייה ניצח את המרוץ.
אקלים ניו זילנד
אירועי מזג אוויר קשים
20–21 ביוני 2013 סופת ניו זילנד (אנ'): מערכת טרופית קיצונית זו הורגשה לראשונה באי הדרומי עם שלג כבד ב־18 וב־19 ביוני. בסוף 20 ביוני, הסערה נדדה בכיוון צפון-מזרח לאי הצפוני, והביאה רוחות חזקות מאוד עד תחילת ה־23 ביוני. בתי הספר בוטלו ביום הקצר ביותר של השנה (21 ביוני), בגלל נזק עצום.
היסטוריית חקר האקלים
איסוף נתונים לקביעת האקלים הניו זילנדי החל בסוף המאה ה-19, אם כי חוקרים אירופיים ערכו תצפיות תקפות על מדדי אקלים כמו קרחונים ומורנות (מורנה, תצורת נוף שהיא תוצאה של סחיפת גושי אדמה) בתחילת המאה ההיא. המחקר המדעי של האקלים המוקדם בניו זילנד הוא די חדש ומתמשך. זה הסדיר חלק מהוויכוחים בנוגע לקשרים בין עידן הקרח הקטן (LIA) בחצי הכדור הצפוני לאקלים בניו זילנד בעת ובעונה אחת. העובדות העיקריות שהתגלו הן כי ניו זילנד אמנם חוותה אקלים קריר יותר, אך במועד מאוחר מעט יותר מאשר בחצי הכדור הצפוני. תחילת האקלים הקריר הייתה בערך בשנת 1450 ונמשכה עד 1850. האינדיקציות הן כי הטמפרטורות היו בטווח של C° 1.5 – C° 2.0 נמוך מהנוכחות במהלך תקופת ה־LIA בניו זילנד. מאז שנת 2000 מחקרים מדעיים שונים בחנו את התנהגות הקרחונים ביחס לאקלים ומצאו כי הם מהווים מדדים מצוינים לטמפרטורות, במיוחד בקיץ. עדויות קרחוניות לאקלים מתאימות לראיות לשינויים בגידול טבעת העץ ובמחקרים על דגימות משקעי ליבת קרח ואוקיינוס המצביעים על סוגי המיקרואורגניזמים (חלקם פורחים בטמפרטורות חמות, אחרים בטמפרטורות קרירות יותר) ויחסי פחמן דו-חמצני היסטוריים.
לי צי צ'ינג
הוא הקריקטוריסט הראשון מהונג קונג שעבודתו פורסמה ביפן. ההתמחות שלו היא במאנגה היסטורית. לרוב, מבוססת על רומנים קלאסיים קיימים, כולל יצירותיו של סופר הוושיה, לואי צ'ה. בין יצירותיו העיקריות עיבוד קומיקס של רומן שלוש הממלכות ושולי המים.
מארק קרוסאס
קריירת נבחרות
בעודו שחקן במחלקת הנוער של ברצלונה, שותף קרוסאס במשחקיה של נבחרת ספרד עד גיל 17. בהמשך שיחק במדי הנבחרת עד גיל 19 במסגרת טורניר טולון הידידותי. לבסוף, ב-27 במרץ 2009 ערך הופעה בודדת במשחק ידידות במדי הנבחרת הצעירה. בהמשך דרכו לא זומן לנבחרת הבוגרת של ספרד.
כקטלאני, השתתף במספר משחקי ידידות של נבחרת קטלוניה, הנבחרת הלא רשמית של הקהילה האוטונומית.
אביחי שילה
ביוגרפיה
בשנת 2014 השתתף אביחי בתפקיד ראשי בסרט קצר של הבמאי מוטי מאור בשם "ערירי". הסרט זכה בפרס הסרט הטוב ביותר בפסטיבל קולנוע יהודי שהתקיים ביד בנימין.
יחסי גומלין בין אורגניזמים
טפילות
ניתן להשוות את הטפיל לנוסע סמוי באונייה, המתגנב וחי במקום מסתור, גונב אוכל ומים, וברצונו עובר לאוניה אחרת לאחר מכן. הטפילים נחלקים ל-2 סוגים: טפילים חיצוניים הפוגעים בפונדקאי מחוץ לגופו ויכולים למצוץ את דמו, לקרוע חתיכות מגופו, להיכנס לקינו הבטוח או להפריש אליו חומרים רעילים (נפוץ בעיקר בצמחים). הגרועים יותר הם הטפילים הפנימיים שחיים בתוך דמו ואיבריו של הפונדקאי וכן במעיים ועל העור. הללו כוללים חיידקים, חד תאיים, פטריות, תולעי מעיים ועוד. הם מוצצים דם, פוגעים במוח ומביאים מאות מחלות. חלקם גם קטלניים.
ארווין ואן דה לוי
קריירה כשחקן
לקראת עונת 1997/98 הוא עבר לנאק ברדה. בעקבות הפציעות הוא היה שותף למשחקים לא רבים ובמהלך נועת 1999/2000 עבר לקבוצת "שטוטגרט קיקרס" מבונדסליגה השנייה. הוא לא הצליח לשחזר את הישגיו ובסוף עונה חזר לחרונינגן. בשנת 2002, בעקבות פציעות ארווין ואן דה לוי החליט לפרוש מהמשחק בגיל 30.
קניון עזריאלי מודיעין
מבני המתחם
המתחם כולל מספר מבנים ואגפים:
המפלגה הסוציאל-דמוקרטית (איסלנד)
היסטוריה
לקראת הבחירות שנערכו בשנת 1999, ארבע מפלגות השמאל הפוליטי באיסלנד, בתוכן המפלגה הסוציאל-דמוקרטית, יצרו יחדיו ברית ורצו בריצה משותפת בבחירות. אחרי שראו כי רעיון הריצה המשותפת הצליח, בחודש מאי 2000 הכריזו על איחוד ארבע המפלגות לכדי סיעה אחת גדולה בשם 'הברית הסוציאל-דמוקרטית', והמפלגה הסוציאל-דמוקרטית סיימה את תפקידה ההיסטורי.
אולכסנדר מורשקו
ביוגרפיה
ב-1894, עם המלצות מכמה אמנים בולטים, הוא נכנס לאקדמיה הקיסרית לאמנויות בסנט פטרסבורג. ב-1896 הוא הפך לתלמידו של איליה רפין;[1] הוא אחד מאלה המתוארים בדיוקן הקבוצתי של ילנה מקובסקיה-לוקש, "תלמידי רפין" ב-1901 נסע לאירופה וביקר בגרמניה, שם למד אצל אנטון אזבה במינכן, והמשיך לאיטליה וצרפת, שם הושפע מאוד מסגנונות הציור של אותם ימים.
שועל הסרטנים
לעיתים ניצוד שועל הסרטנים, אולם פרוותו אינה בעלת ערך רב. שועל הסרטנים אינו מהווה סכנה למשק חי. כיום, אין דאגה באשר למצבו של המין, אף על פי שבתי הגידול שלו מצטמצמים באיטיות בשל השפעת האדם, המתבטאת בהפניית שטחים טבעיים לחקלאות, וכן בהבאת כלבי בר לתחומי מחייתו.
Glitch
Glitch (בעברית: תקלה) הוא שיר שהוקלט על ידי הזמרת-יוצרת האמריקאית טיילור סוויפט. את השיר הוציאה לאור ב-21 באוקטובר 2022 חברת התקליטים ריפבליק רקורדס, כרצועה החמישית מתוך מהדורת 3am של אלבום האולפן העשירי של סוויפט, Midnights. נכתב והופק על ידי סוויפט, מארק אנתוני ספירס, סם דו וג'ק אנטונוף. הוא זכה להצלחה בין-לאומית מבלי שיצא כסינגל, לאחר שלא נשלח לשום פורמט של רדיו הלהיטים העכשוויים.
יצחק בונה (בלקס)
קורות חיים
בשנת 1933 חבר לאדריכל מרדכי זברודסקי, והשניים הקימו משרד תכנון זברודסקי את בלקס ברחוב יהודה הלוי 40 בתל אביב. יחדיו תכננו בנייני דירות, אך בשנת 1939 נאלצו לסגור את המשרד בשל מחסור בעבודה. באותה השנה עיברת יצחק את שם משפחתו מבֶלקֵס (Belkes) לבונה (Bonneh).
ז'אן ד'אורמסון
הפעילות הספרותית, העיתונאית והפוליטית
בשנת 1950 בסיועו של ז'אק ריאף (Rueff), ידיד של אביו, אז יושב ראש המועצה הבינלאומית לפילוסופיה ולמדעי הרוח של אונסק"ו, התמנה ד'אורמסון למזכיר כללי של וארגון זה. בשנת 1992 התמנה ליושב ראש שלו. אחרי 1950 פרסם מאמרים במגזינים "פארי מץ'", "Elle", "מרי קלר" ו"נובל רווי פראנסז". את הרומן הראשון - L'amour est un plaisir (האהבה היא תענוג) פרסם בשנת 1956. כותרת הספר לקוחה מפסקה של קורניי "L’amour n’est qu’un plaisir, l’honneur est un devoir" (האהבה היא רק תענוג, הכבוד הוא חובה). הספר נמכר רק באלפיים עותקים, בעוד שהמוציא לאור שלו, ז'וליאר, מחשיב אותו למעין "אח של פרנסואז סאגאן". את הצלחתו הגדולה בקרב הביקורת והקהל ידע ד'אורמסון יותר מאוחר, ב-1971 עם הרומן La Gloire de l'Empire (תהילת האימפריה) שהביאה לו את הזכייה בפרס הגדול לרומנים מטעם האקדמיה הצרפתית.
בשנים 1979-1974 כיהן כמנכ"ל העיתון "לה פיגרו". כל שבוע פרסם מאמר במוסף יום ראשון של היומון שעורכו הראשי היה באותה תקופה לואי פוולס. בשנים 1971–1974 הופיע שש פעמים בערוץ 2 של הטלוויזיה הממלכתית הצרפתית בתוכנית "Italiques". דעותיו על מלחמת וייטנאם (טען שלפני כיבוש סייגון על ידי הקומוניסטים נשבה שם איזו "רוח של חופש") עוררו באותם ימים דברי בקורת חריפים שכוונו נגדו ונגד "לה פיגרו" על ידי הזמר ממחנה השמאל ז'אן פרא, בשנסון שלו "Un air de liberté" ("רוח של חופש"). כשבשנת 1975 לפי בקשתו ד'אורמסון בוטל שידורו של אותו שנסון בתוכנית טלוויזיה, ז'אן פרא הסביר את עצמו: "אין לי דבר נגדו, כאיש פרטי. אלא נגד מה שהוא מייצג,...העיתונות של הבורגנות הגדולה שתמכה מתמיד במלחמות הקולוניאליות, אליה אני מתכוון דרך מר ד'אורמסון".
ב-18 באוקטובר 1973 נבחר ד'אורמסון לאקדמיה הצרפתית במושב 12, במקומו של ז'ול רומן המנוח.
חצי האי פרניק
מעל חלקו הצפוני של חצי האי מתנשאת רמת פרוטקטור.
מקור השם
חצי האי קרוי על שם העיר פרניק שבמערב בולגריה.
השם אומץ רשמית ב-14 באוקטובר 2010.
אוראל גרינפלד
קריירה
לגרינפלד תואר ראשון במדעי החברה והרוח עם התמחות בקרימינולוגיה, והוא מרצה על כדורגל. מתגורר בכפר יונה.
יריב אלטר
תקופת להקת די.אקס.אם (1984 - 1993)
ב-1984 הוקמה בחולון להקת האינדסטריאל "קאלויס דאנטור" (בלועזית: Calvise Dantor), שכללה את אלטר עצמו בשירה וגיטרות, רונן הופמן בשירה וקלידים, אבי מוסקוביץ' בגיטרה ואבי קונפורטי בתופים. הלהקה ניגנה מוזיקה תעשייתית קשה וחסרת מלודיות והופיעה מעט במועדון הפינגווין. בהשפעתה הוקמה להקת "ק.ג.ב", אך זו לא זכתה לתשומת לב ונשכחה.
הוברט סלבטור, ארכידוכס אוסטריה
ביוגרפיה
הוברט סלבטור נולד בטירת פרזנבורג, פרזנבורג-גוטסדורף ב-30 באפריל 1894 לפרנץ סלבטור, ארכידוכס אוסטריה ולמריה ולריה, ארכידוכסית אוסטריה, בתם של פרנץ יוזף הראשון, קיסר אוסטריה ואליזבת, נסיכת בוואריה.
תרצה יובל אלחנתי
חייה
יחד עם תמר לוטן מהטלוויזיה החינוכית הישראלית גיבשה את תוכניות "אסכולה" למדע פופולרי.
Annabelle: Creation (פסקול)
Annabelle: Creation הוא הפסקול הרשמי של סרט האימה העל-טבעי שובר הקופות "אנאבל: הבריאה" (2017), שיצא לאקרנים שבעה ימים לאחר צאתו.
סנדי ולש
סנדי ולש (באנגלית: Sandy Welch; נולדה ב-6 בדצמבר 1953) היא תסריטאית קולנוע וטלוויזיה בריטית.
E (קבוע מתמטי)
היסטוריה
הסיבה לשימוש דווקא באות זו אינה ידועה, אבל סביר שזה בגלל היותה האות הראשונה במילה הלטינית אקספוננט. אפשרות נוספת היא שאוילר בחר אות זו היא, כי זוהי התנועה הראשונה אחרי האות a, שכבר הייתה בשימוש. לא ברור, על פי אפשרות זו, למה אוילר בחר דווקא תנועות ולא עיצורים. אפשרות נוספת היא שאוילר בחר באות זאת כי זאת האות הראשונה בשם משפחתו (euler).
הגדרה
מקובלות ארבע דרכים להגדרתו המתמטית של המספר e, כולן שקולות:
הוכחת אי-רציונליות
בשנת 1737 הוכיח אוילר ש-e הוא מספר אי-רציונלי. הוכחתו התבססה על הצגתו של e כשבר משולב. להלן הוכחתו המאוחרת יותר של ז'וזף פורייה לטענה זו. נניח בשלילה כי e הוא רציונלי. e הוא בבירור מספר חיובי, ולפיכך קיימים מספרים טבעיים a ו-b כך ש. נסמן והביטוי האחרון הוא מספר שלם משום ש-n קטן או שווה ל-b. כזכור,, ולפיכך
שימושים
הקבוע e מופיע בניתוחים ומשמש בחישובים של בעיות מתחומים שונים, בעיקר מתחום הניתוח ההסתברותי, הכלכלה ומדעי החיים והטבע, הקשורים בגידול המשכי.
גידול המשכי
הגידול ההמשכי יכול לתאר תהליכי צמיחה, כאשר כל העת מתווספות יחידות חדשות, או דעיכה, כאשר יחידות הולכות ונחסרות.
חישוב עצרת לערכים גדולים (נוסחת סטירלינג)
נוסחת סטירלינג נותנת קירוב לפונקציית העצרת. במשפט אודות העצרת נקבע כי עבור \ n גדול, מתקיים. את המשפט מוכיחים בעזרת פונקציית גמא (המאפשרת ליצור הכללה של פונקציית העצרת למספרים שאינם שלמים):
נוסחת אוילר וזהות אוילר
באמצעות הגדרתו במשפט טיילור של הקבוע e, ניתן להסיק את משפט אוילר הקובע כי לכל x שהוא.
e בפולקלור
למרות חשיבותו של הקבוע e הוא פחות ידוע יחסית לקבוע π (פַּאי), המופיע רבות בפולקלור המתמטי. זריקת עידוד לפרסומו ניתנה על ידי חברת גוגל, שבהנפקת ניירות ערך הראשונה שלה, ציינה את סכום ההנפקה כ-$2,718,281,828, קירוב של e מיליארד דולר. שימוש נוסף שגוגל עשו במספר הוא פרסום מודעה גדולה בלב עמק הסיליקון הקוראת לגלוש לאתר שכתובתו "עשר הספרות הרצופות הראשונות במספר e היוצרות יחדיו מספר ראשוני" (התשובה מגיעה רק בספרה ה-101: 7427466391). מי שפתר את החידה נשלח לפתור חידה קשה יותר, ורק אז הגיע לאתר של Google Labs שם הוזמן לשלוח קורות חיים כדי להתקבל לעבודה אצלם.
תיכון וולטר
נתונים
בתיכון וולטר לומדים 2000 תלמידים בשלוש מסגרות: מכללה, תיכון וכיתות מכינה (classes préparatoires). קיים בו רק המסלול של כיתות מכינה PTSI/PT (פיזיקה, טכנולוגיה, מדעי הנדסה/פיזיקה וטכנולוגיה). כיתות מכינה אלה הוקמו לראשונה בשנת 1921 ומאפשרות כל שנה לתלמידיהן להיכנס לבתי הספר הגבוהים היוקרתיים להנדסה.
מוזיאון פיטרסן
תצוגות
במוזיאון מגוון רחב של מכוניות שהופיעו בסרטי קולנוע ידועים דוגמת הבאטמוביל ששימשה בצילומי הסרט באטמן חוזר (1992), אסטון מרטין DB5 ששישמה בצילומי סקייפול מסדרת ג'יימס בונד (2012) והחיפושית מהסרט החיפושית בהילוך גבוה (2005). כמו כן במקום קיימים דגמים בגודל אמיתי של לייטנינג מקווין מסדרת סרטי מכוניות.
תקשורת טורית מסונכרנת
תקשורת טורית מסונכרנת היא פרוטוקול לתקשורת טורית, בו מידע נשלח בזרם נמשך ובקצב הנקבע על ידי ההתקן המנהל.
כדי לייצר תקשורת מסונכרנת, נדרש שהשעונים בהתקני השידור והקליטה יהיו מסונכרנים - כלומר פועלים באותו קצב, וההתקן הקולט מפענח כל אות, לאחר אותו מרווח זמן שבשימוש ההתקן המשדר, לשם כך בנוסף לקו הנתונים המחבר בין ההתקנים נדרש קו נוסף המורה להתקנים את הזמן האידיאלי לכתיבת ולקריאת כל ביט, בניגוד לתקשורת א-סינכרונית בתקשורת כזו לא נדרשות סיביות המורות על התחלת התקשורת או סיומה, ומסיבה זו תקשורת טורית סנכרונית, מאפשרת מעבר של יותר מידע בזמן נתון, מאשר תקשורת טורית שאינה מסונכרנת. בזכות הקו הנוסף (המכונה בדרך כלל CLK או clock) אין חשש לאבד לאחר זמן את הסינכרון ולא נדרש סינכרון מחדש.
בכרך
יהודי בכרך
על הדרך במעלה טירת שטאהלק, גלוי לעין עד היום (2010) המבנה הגותי הלא גמור של הקפלה על שם וורנר פון אווברווסל (Wernerkapelle).
יחסי אסוואטיני–ספרד
יחסי אסוואטיני–ספרד הם היחסים הדו-צדדיים והדיפלומטיים בין אסוואטיני וספרד.
האג'רה ח'אן
כדורעף
במשחקי החוף של דרום אסיה בשנת 2011, שנערכו בהמבנטוטה, סרי לנקה, ח'אן שיחקה עבור נבחרת פקיסטן, וזכתה במדליית ארד.
כרמל (מושב)
היסטוריה
השם כרמל נבחר בשל הקרבה לעיר המקראית כרמל, שבכפר הפלסטיני אל-כרמל, דרומית לעיירה הפלסטינית יטא. כרמל המקראית הייתה מקום מושבם של נבל הכרמלי ואביגיל אשתו. לפי ההערכה השתרע היישוב הקדום על שטח נרחב אשר במרכזו גיא ובו נביעות זעירות - עיון אל-כרמיל - ובריכת אגירה גדולה לאיסוף מי גשמים. הבריכה קיימת עד היום.
דילן רוף
המשפט הפדרלי
השופט המחוזי הורה ב-31 באוגוסט על קיומו של שימוע שייערך בדלתיים סגורות ב-1 בספטמבר, בו תתקבלנה החלטות לגבי קבילותן של מספר ראיות  בתיק כנגד רוף. גרגל הסביר את החלטתו,.
במהלך שימוע שנערך ב-28 בדצמבר הודיע רוף כי ימשיך לשלב גזר הדין ללא עורכי דינו, אף על פי שהשופט הזהיר אותו כי אין זה דבר מושכל לעשות. כמו כן מסר רוף כי אין בכוונתו לזמן עדים או להציג ראיות כלשהם העשויים לסייע לו להימנע מעונש המוות. שימוע נוסף נערך בדלתיים סגורות ב-3 בינואר 2017 בנוגע לכשירותו של רוף לעמוד למשפט בעקבות עתירה חתומה שהוגשה בידי צוות ההגנה לידיו של השופט בלבד. העתירה נדחתה בתום דיון ארוך, שבסיומו הכריז גרגל על כשירותו המלאה של רוף. ביום האחרון למשפט, ה-10 בינואר, המליץ חבר המושבעים על מתן עונש המוות, ורוף נידון למוות באמצעות זריקת רעל.
המשפט המדיני
רוף הורשע בתשעה אישומי רצח ובאישום אחד של החזקת כלי נשק במהלך ביצוע פשע אלים ב-19 ביוני 2016, והופיע לראשונה בפני בית המשפט בהמשך אותו היום מתוך מקום מעצרו באמצעות שיחת וידאו. במהלך השימוע שוחחו עמו ניצולי הטבח ובני משפחותיהם של הנספים, ואמרו לו כי הם וסולחים לו על מעשיו. מושלת מדינת קרוליינה הדרומית, ניקי היילי, קראה לתביעה לדרוש את עונש המוות עבורו.
סדרה הנדסית
הסבר כללי
מקובל לסמן את האיבר במקום ה-n בצורה a_n (את האות a עשויה להחליף אות אחרת). אם ידוע לנו האיבר הראשון (מסומן a_1) ומנת הסדרה (הקבועה לכל אורכה; מקובל לסמן אותה באות q), אז ערכו של האיבר במקום ה-n נתון בנוסחה:
סכום סדרה הנדסית
ועבור המקרה הפרטי:
חשיבותה של הנוסחה מתבררת כאשר מעוניינים לסכום עד n גדול. במקרה כזה, סכימה ידנית עשויה להיות מייגעת, ואילו הזמן שלוקח לחשב את הנוסחה הוא בערך קבוע.
הוכחת הנוסחה
על פי הגדרת הסדרה ההנדסית: הוספת האיבר הבא בסדרה נותנת את הסכום הבא בתור: ואחרי סידור חדש, מתקבל
מצד שני, לכן:
הצבה של משוואה (1) נותנת:
ג'ורג' דונלופ לסלי
ביוגרפיה
בשנת 1889 לסלי זכה לצייר ארבעה ציורי קיר בכנסיית סנט לאונרדס.
כנסיית אבינו שבשמים
הכנסייה הצלבנית
הצלבנים הקימו באתר זה כנסייה וקראו לה "אבינו שבשמים" לזכר תפילתו של ישו, שעל פי המסורת הצלבנית נאמרה במקום זה. תיאודוריק, צליין מגרמניה, תיאר ב-1172 כי ממערב, לצד הדרך המובילה לבית עניה בצד הר הזיתים, יש כנסייה "קדושה ביותר" במקום שבו ישב ישו כאשר נשאל על ידי תלמידיו כיצד עליהם להתפלל והוא לימד אותם את התפילה "אבינו שבשמים", וכתב את התפילה עבורם בכתב ידו. תפילה זו, כך על פי תיאודוריק, נמצאה בכתב ידו מתחת למזבח כך שהצליינים יכולים לנשקה. ממרכז הכנסייה מנה תיאודוריק שלושים מדרגות המובילות למטה לחללים תת-קרקעיים שבהם על פי המסורת ישב ישו לעיתים קרובות ולימד את תלמידיו. בחפירות של 1911 אכן נמצאה אבן מעין זו ועליה חרוטה התפילה בלטינית. התפילה מתוארת בבשורה על-פי לוקס, פרק י"א, 1-4:
בית הכנסת ברחוב הגדוש ד'יולה בבודפשט
בית הכנסת ברחוב הגדוש ד'יולה בבודפשט, המכונה גם "בית הכנסת הגדוש-צ'אקי" או בית הכנסת בני ישראל (בהונגרית: Hegedűs Gyula utcai zsinagóga) הוא בית כנסת הנמצא בבית מספר 3 ברחוב הגדוש ד'יולה ברובע השלושה עשר של בודפשט. בית הכנסת משייך את עצמו לזרם הסטטוס קוו אנטה, אולם אינו מזדהה עם הארגון EMIH (סטטוס קוו אנטה)  שבהנהגת תנועת חב"ד אלא קיבל את חסות פדרציית הקהילות היהודיות בהונגריה (MAZSIHISZ) הדוגלת יותר בפתיחות ברוח הזמן.
אוליבר טוויסט (סרט, 1912)
אוליבר טוויסט (באנגלית: Oliver Twist) הוא סרט אילם בריטי משנת 1912 בבימויו של תומאס בנטלי ובכיכובם של אייבי מיליי, אלמה טיילור והארי רויסטון. הסרט הוא עיבוד לספרו של צ'ארלס דיקנס "אוליבר טוויסט" שיצא לאור ב-1838. זהו סרט הבכורה של בנטלי שהיה בהמשך לאחד הבמאים הבריטים המובילים. הסרט היה הראשון בסדרה של סרטים שהיו עיבודים לספרי דיקנס שאותם ביים בנטלי.
מרים סטיבנסון
ביוגרפיה
סטיבנסון נולדה בעיירה בקרוליינה הדרומית, ב-1953 נבחרה ל"מיס קרוליינה הדרומית" והשתתפה בתחרות מיס אמריקה 1954, בה עלתה לשלב עשר המועמדות הסופיות.
סוכר אינוורטי
גלידות
סוכר אינוורטי משמש כאחד ממקורות הסוכר המשמשים לייצור גלידות שכן הוא בעל תכונות נוגדות קיפאון בשל נוכחות הפרוקטוז. למרות נוכחות מים בתערבות הסוכר האינוורטי, ניתן להחליף עד כ-35% מכמות הסוכרוז בסוכר זה מבלי לפגוע במתיקות ותוך שיפור במרקם.
2021 בפינלנד
אירועים
מתמשך – מגפת הקורונה בפינלנד
קדרות
תהליך העבודה
אחרי היבוש מגיע שלב השרפה בכבשן. ישנו מגוון רחב של תנורים לשרפה, הכולל תנורים חשמליים ותנורים לשרפה בעץ. בשיטה הנקראת "אנגמה".(ana-אחד, gama-תנור), ובעברית " מנהרה", מדובר במבנה מדורג, ההולך ומתכנס לכיוון הארובה. יש תא בעירה עיקרי בקדמת התנור ואחריו מדרגות, עליהן עורמים את הכלים לשריפה. . יש קדרים חובבים אשר עדיין משתמשים בשיטה הקדומה של שריפה בתוך בור באדמה. שרפה ראשונה נקראת "שרפת ". היא מתבצעת בטמפרטורה שבין 900 ל-1000 מעלות צלזיוס וגורמת להתקשות וקביעת הצורה הסופית של החומר, משום שהוא משנה את מבנהו המולקולרי ומתגבש. שינוי זה הוא בלתי הפיך.
I Won't Say (I'm in Love)
רקע
איגן התבדחה כי אף על פי שאהבה לבצע את השיר, היא הרגישה "לבנה" יותר מהרגיל כשביצעה את השיר עם חמש זמרות רקע שחורות לצידה. איגן, שהכירה את שריל פרימן, ליליאס ווייט, ואניס תומאס, LaChanze ורוז ריאן מעבודתן הקודמת כשחקניות בברודוויי, סיפרה שהרגישה מאוימת מיכולתן הווקאליות ומיומנותן לבצע ריפים מוזיקליים.
שועל קורסאקי
מאפיינים
השועל הקורסאקי הוא אוכל-כול וניזון הן מבעלי חיים קטנים, ציפורים, זוחלים וחרקים והן מצמחים.
שועל צוקים
מאפיינים
תקופת ההזדווגות היא בין דצמבר לינואר. משך ההיריון 50-60 יום ובסופו נולדים בדרך כלל 1 עד 3 גורים. הגורים יונקים במשך כ-60 יום ומגיעים לבגרות מינית בגיל 8–12 חודשים. אורך חייו של השועל 4–5 שנים.
זעמן גלאפגוס
נחש זה מצוי בסכנה עקב הבאת מינים פולשים לאי הפוגעים בביציו.
הצילו את ילדינו
הצילו את ילדינו (באנגלית: Save Our Children) הייתה קואליציה פוליטית שהוקמה בשנת 1977 במיאמי, פלורידה שבארצות הברית, במטרה להביא לביטול חקיקה של פקודה מחוזית במחוז דייד שאסרה על אפליה על רקע נטייה מינית בתחומי דיור, תעסוקה ומגורים ציבוריים. את הארגון הובילה הידוענית אניטה בראיינט, שטענה כי החקיקה פוגעת בזכותה לחנך את ילדיה בהתאם לערכים דתיים.
דיאספורה (רשת חברתית)
דִּיאַסְפּוֹרָה (באנגלית: diaspora* - תפוצות) היא רשת חברתית מקוונת ללא כוונות רווח, המבוססת על תוכנה חופשית וממשק מבוזר, שהושקה בשלהי 2010. הרשת מתבססת על שמירת המידע על גבי ריבוי שרתי אינטרנט אישיים, כאשר כל המידע האישי והפרטי אודות כל משתמש נמצא ומוחזק בבעלותו הבלעדית. התוכנה מותקנת על גבי שרתים שונים בבעלות פרטית, המכונים "פודים" ומחוברים ביניהם ליצירת הרשת החברתית. מקור השם הוא במילה היוונית diaspora (διασπορά), שפירושה "פזורה", "תפוצות" או "גלות".
פיתוח מואץ
גרסת תצוגה מקדימה, עם מספר חורי אבטחה, שוחררה ב-15 בספטמבר 2010. ב-23 בנובמבר, המערכת עוצבה מחדש, כהכנה לשחרור גרסת האלפא. בגרסת האלפא תוקנו כבר חורי האבטחה המוקדמים שנתגלו.
צבי לניר
ביוגרפיה
צבי לניר נולד וגדל בחיפה והוא בוגר תיכון חוגים. את השירות הצבאי התחיל כחבר בגרעין נח"ל ונשלח כנציג הגרעין לקורס מ"כים ולאחר מכן לקורס קצינים. הוא מילא תפקידי פיקוד שונים ביחידות קרביות ולאחר סיום תפקידו כמפקד פלוגה בחטיבת גולני, נשלח מטעם צה"ל ללימודים אקדמאים. לאחר סיום התואר הראשון במדעי המדינה, כלכלה וסוציולוגיה באוניברסיטת תל אביב עבר לחיל המודיעין ושירת בו במספר תפקידים בהם הרבה לעסוק בתאוריה של המודיעין ובהדרכת קציני מודיעין. במהלכם השלים גם את התואר השני בהיסטוריה צבאית באוניברסיטת תל אביב.
ההפתעה הבסיסית: מחקרו על מלחמת היום הכיפורים
מחקרו של לניר התבסס על היתוך של תפיסות מתחום הפסיכולוגיה הקוגניטיבית (עמד בקשר רציף עם דניאל כהנמן), מתחום הפילוסופיה של המדע (הושפע עמוקות מעבודתו של תומאס קון בנושא המבנה של מהפכות מדעיות) עם הבנות אופרטיביות ומודיעיניות שצבר במהלך שירותו הצבאי.
ריצ'רד וינטרס
מייג'ור ריצ'רד דייוויס "דיק" וינטרס (באנגלית: Richard Davis "Dick" Winterss; 21 בינואר 1918 – 2 בינואר 2011) היה קצין בפלוגה ה', גדוד 2, הרגימנט ה-506 של הדיוויזיה המוטסת ה-101 בצבא ארצות הברית בזמן מלחמת העולם השנייה. זכה בעיטור צלב השירות המצוין על הובלת מתקפה שהשמידה סוללת ארטילריה גרמנית בעת הפלישה לנורמנדי, פעולה שעדיין נלמדת בווסט פוינט.
קוסמופוליטיות (ביולוגיה)
קוסמופוליטיות היא התכונה של טקסון להיות בעל תחום תפוצה רחב ביותר, משמע, שתפוצתו של טקסון מסוים היא באזורים נרחבים בעולם ולעיתים גם בכל העולם. ברמת המין, קוסמופוליטיות כרוכה על פי רוב גם בטווח אקולוגי רחב ובאמצעים יעילים להפצה למרחק.
משל עשר העלמות
פרשנויות
ספנסר וו. קימבל מביע השקפתו על ההבדל בין העלמות החכמות לבין העלמות הכסילות, ומדוע הן לא יכלו לשתף את שמנן: "זה לא נעשה מתוך אנוכיות או אכזריות. סוג השמן הזה שנועד להאיר את הדרך ולהאיר את החושך שמסביב לא ניתן לשיתוף. כיצד אפשר לשתף ציות בנושא עקרון מתן המעשר; חיי שלום מתוך צדקה; צבירת ידע? כיצד ניתן לשתף אמונה או עדות? כיצד ניתן לחלוק גישות או חיי צניעות.... כל אחד חייב להשיג את סוג ה"שמן" בעצמו .... במשל, ניתן לרכוש את השמן בשוק. בחיינו "שמן" המוכנות מצטבר טיפה אחר טיפה במסגרת חיים מתוך צדקה."
רודנברג
היסטוריה
ב-1866, כאשר הסן סופחה לפרוסיה, היה מחוז רינטלן, כפי שנקרא בין השנים 1866–1904 לחלק מהמחוז הפרוסי של הסן-נסאו וכפי שהוא נותר עד שהוא התמזג עם פרובינציית הנובר בעקבות הרפורמות בממשל המקומי של 1932.
קורגן (עיר)
קורגן הוא אחד המרכזים הכלכליים, המדעיים והתרבותיים החשובים ביותר של המחוז הפדרלי של אוראל, מרכז תחבורה מרכזי ומרכז תעשייתי.
ריאל בורגוס
היסטוריה
בעונת 1989/1990 ריאל בורגוס הצליחה לסיים במקום הראשון בליגה השנייה ולעלות ללה ליגה בפעם הראשונה, שבע שנים בלבד לאחר הקמתה כמועדון מקצועני. בעונתה הראשונה בליגה הבכירה ריאל בורגוס הפתיעה וסיימה במקום ה-11, לאחר שצברה 37 נקודות. בעונה שלאחר מכן היא הצליחה לסיים במקום התשיעי, לאחר ששוב צברה 37 נקודות. את עונתה השלישית בלה ליגה סיימה הקבוצה במקום האחרון, לאחר שצברה 22 נקודות בלבד, וירדה לליגה השנייה. הקבוצה לא התחרתה בעונת 1994/1995 בשל בעיות פיננסיות, התחרתה בליגה הרביעית בעונת 1995/1996, ומאז הפסיקה את פעילותה.
אן ג'יליאן
ביוגרפיה
ג'יליאן היא אם לילד אחד מנישואיה לאנדי מורסייה.
רמת רובינסון
היסטוריה
הרמה מופתה על ידי הסקר הגאולוגי של ארצות הברית באמצעות סקרים ותצלומי אוויר שבוצעו על ידי צי ארצות הברית בין השנים 1960–1963.
ויקטור קמפבל
תקועים בארץ ויקטוריה
לאחר ששבו אל כף אוונס ודיווחו לסקוט על מיקומו של אמונדסן, שונה שמה של קבוצת קמפבל, היא כונתה "הקבוצה הצפונית" וחזרה והפליגה צפונה וירדה לחוף במפרץ רוברטסון, סמוך לכף אדייר. הם בנו צריף וחרפו בכף אדייר אבל מחמת תנאי הקרח הימי, לא יכלו לבצע חלק גדול מן החקירות שנועדו להם לקיץ 1912. בינואר 1912 חזרה "טרה נובה" מניו זילנד והעבירה את קבוצת קמפבל, ריימונד פריסטלי, ג'ורג' מאריי לוויק ג. פ. אבוט, ה. דיקאסון ו-פ. ו. בראונינג אל מפרצוני אוונס, במרחק 400 ק"מ דרומית לכף אדייר ו-320 ק"מ צפונית-מערבית לכף אוונס. מכל מקום, הייתה להם אספקת מזחלות לשישה שבועות, בכוונה להשלים את העבודה הגאולוגית תוך כשבועיים. לאחר תום העבודה נשארו להם מנות צידה לעוד כארבעה שבועות. לא היה צפוי שהאונייה תיתקל בבעיות בבואה לאסוף אותם כפי שנקבע בפברואר, אבל ה"טרה נובה" לא יכלה להגיע אליהם בגלל מצבורי קרח כבדים. הקבוצה, שלא יכלה ליצור מגע עם ספינתה, נאלצה לחרוף שוב באנטארקטיקה. הם בנו להם מערת קרח על האי שלא יתואר, שם עשו את החורף בתנאים קשים ביותר, ואת מנות המזון הזעומות שלהם השלימו לעיתים רחוקות בקטילת כלב ים או פינגווינים. ב-30 בספטמבר 1912 יצאו לדרך אל כף אוונס, לשם הגיעו לבסוף ב-7 בנובמבר אחרי שחצו יותר מ-200 ק"מ על קרח ים. לאחר שנודע לו על מותו של סקוט עם כל קבוצת הקוטב, קיבל עליו קמפבל, כקצין הצי הבכיר הנותר, את הפיקוד על משלחת טרה נובה בשבועות האחרונים שלה.
יחסי אקוודור–ספרד
הגירה
בשנת 2013 התגוררו בספרד 456,000 אזרחי אקוודור. רבים מהאקוודורים בספרד הגיעו בשנות ה-90 במהלך המשבר הפיננסי באקוודור שהוביל לכך שהמדינה אימצה את הדולר האמריקני. בשנת 2013 התגוררו באקוודור 21,000 אזרחי ספרד. בין 2008 ל-2015 הגיעו לאקוודור 35,000 אזרחים ספרדים מתוכם 36% נולדו בספרד ו-62% אזרחים ספרדים ממוצא אקוודורי.
סדרה (אונייה)
במהלך בנייתן של סדרות אוניות מוכנסים שינויים שונים בין אונייה לאונייה, בשל התפתחות טכנולוגית, דרישה של המזמין, בעיות הנדסיות וכלכליות, ועוד. כאשר השינויים אינם גדולים מתייחסים לאוניות כאל סדרה אחת; מרמת שינויים מסוימת ומעלה מתחילים להתייחס אל האוניות החדשות כאל תת-סדרה, או כאל סדרה חדשה אם השינויים גדולים למדי. לעיתים ההבחנה בין סדרה אחת לשנייה אינם כה ברורים, וישנן התייחסויות שונות לנושא. כך למשל, יש הרואים בסדרת נושאות המטוסים נימיץ שתי תת-סדרות: שלוש הראשונות הן תת-סדרה אחת, ושבע הבאות הן תת-סדרה שונה, בשל השינויים הרבים שהוכנסו בהן. עם זאת, צי ארצות הברית רואה בהן סדרה אחת.
מלאכת זורע
הגדרת המלאכה ושיעורה
הגדרת המלאכה היא כל פעולה המביאה לגידול צמחים או מסייעת לכך. בלשון התלמוד הירושלמי: בניגוד לרוב המלאכות, בהן יש שיעור מיוחד כדי לעבור על האיסור, בזריעה אין שיעור, אלא הזורע כלשהו, כלומר אפילו רק זרע אחד חייב. ולא רק הזורע, אלא כל העושה פעולה כלשהי המביאה לזריעת האילן, כמו הזומר את האילן כדי שיצמח. השקאת צמחים ועצים בשבת, וכן השריית חיטים ושעורים וזרעים אחרים במים, פעולה הגורמת להם לצמוח, הם תולדות זורע, וגם בהם החיוב הוא בכל שהוא, כלומר: גם השקיה מועטת נחשבת להשקיה.
אוסטן הנרי לייארד
ביוגרפיה
לאחר פרישתו עבר להתגורר בוונציה, והקדיש את עיקר זמנו לאיסוף תמונות של בית הספר הוונציאני ולכתיבה ותרגום בנושא האמנות האיטלקית, אותו למד אצל ידידו ג'ובאני מורלי. ב-1887 פרסם ספר על מסעו הראשון למזרח, תוך הסתמכות על רשימותיו מאותה תקופה. תקציר של הספר פורסם ב-1894, זמן קצר לאחר מותו של לייארד בלונדון, וכלל הקדמה קצרה עם הערותיו של לורד אברדייר. לייארד נהג גם לכתוב מאמרים עבור אגודות מדעיות שונות.
מייקל הורדרן
על במת התיאטרון
ב-1970 שיחק בתפקיד הראשי במחזה "המלך ליר" בבימויו של ג'ונתן מילר בנוטינגהאם פלייהאוס. הוא שיחק באותו תפקיד פעמיים נוספות, הראשונה ב-1975 והשנייה ב-1982 בסדרת הטלוויזיה של ה-BBC של מחזות שייקספיריים. ב-1978 חזר לסטרטפורד להופיע בתפקיד פרוספרו במחזה "הסערה". גם תפקיד זה גילם בסדרה השייקספירית של ה-BBC בשנת 1980.
קולנוע, טלוויזיה ורדיו
ברדיו שיחק בתפקיד גנדלף בעיבוד של רדיו ה-BBC ל"שר הטבעות" מאת טולקין (1981); הוא גילם את הקוסם מרלין בעיבוד של "החרב באבן" מאת ט. ה. וייט ; וכן הופיע בתפקיד ג'יבס בסדרות רדיו משנות השבעים והשמונים על פי ספריו של פ. ג. וודהאוס. ב-1981 הקליט גרסה מקוצרת של "דברי ימי נרניה" מאת ק.ס. לואיס והיה המספר בכמה תסכיתי רדיו על פי סדרת הרומנים "האח קדפאל" של אליס פיטרס.
חיים אישיים
הורדרן נפטר במאי 1995 ממחלת כליות. זמן קצר לפני מותו קראו חדר על שמו ב"ברייטון קולג'" והוצב שם פסל ברונזה שלו.
באמבלבי
הדור הראשון
בעונה השלישית של הסדרה, באמבלבי הוא חלק ממשלחת חילוץ שנשלחה בידי רודימוס פריים לחלץ את גופו של אופטימוס פריים מידיהם של שני מדענים אנושיים שונאי רובוטים שהתכוונו להשתמש בו כדי למשוך את הרובוטריקים למלכודת. כשמשלחת החילוץ נכנסת למעבדה, היא מודבקת בנבגים סולאריים חייזריים שמעוררים דחפי זעם בכל אלה שבאים עמם במגע. באמבלבי הוא היחיד שמתחמק מהידבקות בהם, אך הוא ניזוק קשה בידי סופריון אחוז הדיבוק. חבר הקווינטסונס החייזרים מחזיר את אופטימוס לחיים, כדי שיוכל לעצור את "מגפת השנאה" ולרפא את באמבלבי. אולם, הרובוטריק הקטן ניזוק בצורה כל כך מקיפה עד שהוא היה זקוק לבנייה מחדש. בגופו החדש והנוצץ, הוא מעיר על כך שהפך מדבור לחרק זהוב וזוכה לשם החדש "גולד באג". שחרור האנרגיות של המטריקס מצליח להשיב את עידן הזהב של סייברטרון, הרובוטריקים מנצחים במלחמה והשקרניקים נסוגים מהכוכב.
הוצאת IDW
באמבלבי מופיע כחבר קבוצה קטנה של רובוטריקים תחת פיקודו של פראול, שפועלת בחשאי בכדור הארץ בספינת "התיבה 19". בגרסה זו הוא עדיין משנה צורה למכונית חיפושית, וכמו שאר הרובוטריקים הוא מחזיק ביכולת להקרין הולוגרמה של אווטאר בצורת נהגת צעירה שמתקשרת עם בני האדם. במהלך חיפוש אחר בסיס שקרניקים נטוש יחד עם ראטצ'ט ושלושה צעירים אנושיים, באמבלבי מצליח להביס את סקיי וורפ בזמן התקפת השקרניקים תוך חשיבה מהירה ויירוטו מהשמיים למרות מערכת הטלפורטציה של השקרניק המעופף. אחרי שבליצווינג וסקיי וורפ משמידים את הבסיס, באמבלבי עוזר להציל את בני האדם למרות שהעיר מקודם על כך שהם אבדות מתקבלות על הדעת. כשמגהטרון מתעמת מול סטארסקרים הבוגדני בקרב, באמבלבי מתצפת על הקרב וניצל בידי פראול וג'אז לאחר שמבחינים בו. במיני סדרת ההמשך, "רובוטריקים: הסלמה" (Transformers: Escalation) ניתן לו הפיקוד על ספינת "התיבה 19".
רובוטריקים: רובוטים במסווה (2015)
מספר שנים לאחר מאורעות "רובוטריקים פריים", באמבלבי חוזר לכדור הארץ כאשר דור חדש של שקרניקים מאיים על שלום העולם. הוא אוסף תחת פיקודו חבורת רובוטריקים הכוללת את סייד-סווייפ המרדן, מיניקון ההיפראקטיבי העונה לשם פיקסיט, את גרימלוק מנהיג הדינוטריקים ורובוטריקית חניכה ממשמר האליטה בשם סטרונג-ארם.
גאבור דבצ'רי
ביוגרפיה
לאחר מלחמת העולם השנייה ב-1945 לימד את תולדות הספרות במחלקה היוונית של אוניברסיטת בודפשט למדע (אוניברסיטת אטווש לוראנד) ואת תולדות האמנות באוניברסיטה לאמנויות התאטרון והקולנוע. במהלך השלמת הדיקטטורה הסטליניסטית, הוא הצטרף למפלגה הקומוניסטית ההונגרית (MKP) (מפלגת העובדים ההונגרית - MDP מיוני 1948) והפך לאחת הדמויות המובילות במדיניות הספרותית החדשה בהנחיית יוז'ף רוואי ומארטון הורבאט (במקור שילר). בין השנים 1948–1954 לימד ספרות בדרגת סגן קולונל באקדמיה לקצינים של צבא העם ההונגרי. בשנים 1953–1956, היה העורך של כתב העת הספרותי והאמנותי בשם "צבא העם למען ארצנו החופשית" (Néphadsereg Szabad Hazánkért). בין היתר, פורסמו שיריו, מחקריו ותרגומיו שפיארו את סטלין, ראקושי ואת הניהול המתוכנן במגוון רחב של כתבי עת, אנתולוגיות וכרכים עצמאיים. הודות לחוש הצורה יוצא הדופן שלו, הוא הצליח להתחרות בכל דבר, הוא הכין את התרגום ההונגרי המודרני של האודיסאה (1947) והאיליאדה (1952), תרגם את המזמורים ההומריים, ואפילו את כל הזיכרונות ששרדו מהתקופה ההומרית ובכך שינה מהיסוד את חווית העת העתיקה בספרות ההונגרית; עבודתו זכתה בפרס קושוט בשנת 1953.
הוא צידד במרד ההונגרי (נקראת בהונגריה "המהפכה של 1956") באופן אישי וגם ביצירותיו, הוא לא הצטרף למפלגת הפועלים הסוציאליסטית ההונגרית (MSZMP), שנוסדה ב-4 בנובמבר 1956. לאחר דיכוי המהפכה, תוך שהוא מרחיק את עצמו מהחיים הציבוריים, הוא חי משיריו, ממחקרי סדנאות, מסיפורי מסע ומכתביו האוטוביוגרפיים. הוא כתב דרמה על אודיסאוס והשלים את סדרת התרגומים של קאטולוס. הוא גם שלט בשפה הפרסית למען תרגומים מהספרות הפרסית. דבצ'רי נפטר ב-1971 בבודפשט. במהלך מחלתו הארוכה, אפילו במיטתו בבית החולים, כתב - על היתרונות של דיסקצית הבטן.
בנק זרעים
בנק זרעים מאחסן זרעים במטרה לשמר מגוון גנטי, לכן אפשר לראות בו סוג של בנק גנים. לאחסון זרעים סיבות רבות: מטרה אחת היא שמירת גנים הנחוצים למגדלי הצמחים כדי להגדיל את התפוקה, ליצור עמידות למחלות וליובש, להגדיל את הערך התזונתי, לשפר את הטעם ועוד. מטרה נוספת היא שימור המגוון הביולוגי על ידי שמירת מיני צמחים מוגנים או נדירים. צמחים רבים שהיו בשימוש בימים עברו, נדירים היום; בנק הזרעים מאפשר לשמר את ערכם ההיסטורי והתרבותי. אוספי זרעים,  הנשמרים בתנאי טמפרטורה ולחות מבוקרים, מוגנים נגד אסונות טבע, התפרצות מחלות או מלחמות. בנק הזרעים, בדומה לספרייה, מכיל מידע בעל ערך רב על אסטרטגיות שפותחו לצורך המאבק במצוקת הצמחים, מידע בו ניתן להשתמש ליצירת שינויים גנטיים בזרעים קיימים. מרבית הבנקים הללו ממומנים מכספי ציבור והזרעים עומדים לרשותם של חוקרים, לתועלת הציבור
תפקידיו
לבנק הזרעים תפקיד חשוב בשיכוך תנודות בצפיפות אוכלוסיות צומח, בהוותו מבלע ליבולים גדולים מעבר לכושר הנשיאה של השטח, ומקור להתחדשות אחרי מחזורי יבול דלים. יש להבדיל בין זרעים שמקורם בבנק הזרעים לכאלו שמקורם ביבול השנה הקודמת. מקצת יבול אותה שנה אכן יכול להיכנס אל בנק הזרעים, אך הסבירות לנביטה אינה גדולה בשל מנגנוני עיכוב נביטה האופייניים למינים במערכת הכוללת בנק זרעים. רוב הצומח החד שנתי אכן מקורו בבנק הזרעים, אך במקרים בהם נמנעה טריפה, יבול השנה שעברה יקדים לנבוט ויהיה בעל יתרון תחרותי ניכר.
הפטיש והמגל
פטיש ומגל (ברוסית: серп и молот; מבוטא: "סֵרְפּ אִי מוֹלוֹט" ) (בתו מחשב: ☭) הם סמל הקומוניזם והמפלגות הקומוניסטיות. שני כלים אלה מסמלים את הפרולטריון (מעמד הפועלים) התעשייתי, ואת המעמד של פשוטי העם החקלאים (הצמיתים). יחד הם מהווים סמל לאיחוד בין העובדים החקלאים והעובדים בתעשייה.
וסטו
היסטוריה
החברה הוקמה בדצמבר 2018 על ידי יניב ברטלה (מנכ"ל), בן ציקל (מנהל טכנולוגיות ראשי) ואלון ליפשיץ (Chief Financial Engineer). החברה פיתחה ומפעילה זירת מסחר מקוונת שמאפשרת לחברות ביטוח למצוא בשוק ההון משקיעים שיספקו להן ביטוח משנה בתחומי ביטוח חיים וביטוח אלמנטרי. הטכנולוגיה שפיתחה החברה מציגה את הסיכון האקטוארי בחבילות הביטוח המחפשות מבטחי משנה.
גיוס הון
באוקטובר 2022 גייסה החברה 80 מיליון דולר, לפי שווי של מיליארד דולר לאחר הכסף, והפכה לחד-קרן.
מרטי וולש
מרטין ג'וזף "מרטי" וולש (באנגלית: Martin Joseph "Marty" Walsh; נולד ב-10 באפריל 1967) הוא פוליטיקאי אמריקאי חבר המפלגה הדמוקרטית, שכיהן כמזכיר מחלקת העבודה של ארצות הברית. בשנים 2021-2014 שירת כראש עיריית בוסטון. ב-7 בינואר 2021 נבחר בידי הנשיא הנבחר של ארצות הברית ג'ו ביידן למזכיר העבודה של ארצות הברית, ובמרץ אותה שנה אושר מינויו לתפקיד. כעבור שנתיים התפטר מתפקידיו בממשל ביידן ועבר למגזר הפרטי.
יהודית אוריין
ביוגרפיה
בעבר הייתה אשתו השנייה של יעקב בן-הרצל, ולשניים בן. מאז סוף שנות ה-70 נשואה בשלישית, לאיתן אבניאון, מנכ"ל הסנה ומנכ"ל בנק הפועלים לשעבר, ובימים אלה בעל הוצאת הספרים איתאב, המתמחה בהוצאת מילון ספיר, לקסיקונים ותזאורוסים.
תפילין
מבנה התפילין
התפילין כוללות שתי יחידות: תפילין (או תפִלה) של יד ותפילין (או תפִלה) של ראש, ומהן משתלשלות רצועות עור שבעזרתן ניתן להניחן על היד ועל הראש, בהתאמה. כל אחת מהן מורכבת משלושה חלקים עיקריים:
רצועת עור
רצועות העור מתחלקות לסוגים שונים, שההבדל ביניהן הוא בסוג העור ממנו הן עשויות וסוג העיבוד שלו. על פי ההלכה, רצועות העור חייבות להיות שחורות מבחוץ לצד השיער (רצועות עור עליון), אולם קיימות גם רצועות שהושחרו מהצד הפנימי (רצועות עור תחתון "שפאלט") שכשרותן נתונה במחלוקת. בנוסף, לפי חלק מהשיטות ישנה החמרה להשחיר את הרצועה משני צדדיה.
טעמי המצווה
בספר החינוך (מצווה תכא-תכב), מבאר את טעם המצווה ועניין ארבע פרשיות אלו בפרט:
הרמב"ן בפירושו על התורה כתב דברים דומים בביאור מצווה זו.
חינוך קטן לתפילין
בקרב ארצות הספרדים נהגו לחנך קטן למצוות תפילין, עוד לפני גיל שלוש עשרה, ע"פ הגמרות ורוב הראשונים, אצל האשכנזים המנהג הוא חודש אחד לפני גיל שלוש עשרה או יותר.
אחסון תפילין
הגנה נפוצה שקיימת על מנת לשמור על שלמות בתי התפילין ואי הישחקותם, היא כיסוי קשיח מיוחד מקרטון או מפלסטיק, שבתי התפילין (של יד ושל ראש) מוכנסים לתוכו בזה אחר זה.
לקריאה נוספת
Yehudah Cohn,, Society of Biblical Lit, 2008, ISBN 1930675569
הצי הקיסרי היפני
שורשי הצי הקיסרי
מ-1640 בחרה יפן לנקוט מדיניות של הסתגרות (סָאקוֹקוּ), אשר אסרה על קשרים עם המערב, רדפה את הנוצרים והטילה איסור על בניית אניות באיום של עונש מוות.
מלחמת רוסיה–יפן (1904-1905)
במהלך המלחמה עשתה יפן מאמצים קדחתניים להקים שייטת צוללות. כלי שיט מסוג זה נעשו מכונות-מלחמה מבצעיות רק זמן קצר קודם לכן, ונחשבו לכלי נשק מיוחדים בעלי פוטנציאל ניכר. הצי הקיסרי היפני רכש את צוללותיו הראשונות ב-1905 מחברת Electric Boat Company האמריקנית, ארבע שנים בלבד לאחר שארצות הברית הכניסה לשירות את הצוללת הראשונה שלה "הולנד" (USS Holland). הצוללות היו פרי תכנונו של ג'ון פיליפ הולנד, נשלחו מפורקות ליפן והורכבו במספנת הצי הקיסרי ביוקוסוקה. כינוין היה "מס' 1" עד "מס' 5", והן הוכנסו לשירות מבצעי בסוף 1905.
רותם סיון
רותם סיון (נולד בחיפה, ישראל) הוא גיטריסט ומלחין ג'אז המתגורר בעיר ניו יורק.
ביוגרפיה
בשנת 2018 הוציא סיון את אלבום האולפן החמישי שלו, "My Favorite Monster," ובו שיתופי פעולה עם הזמרות גרייסי טרזיאן, וסופיה אוריסטה ועם ההרכב המוזיקלי The Clichés. בניגוד לאלבומים הקודמים, "My Favorite Monster מכיל השפעות מחוץ לג'אז, כולל R&B, היפ הופ ומוזיקה צפון-הודית. קטע מנאום של מהטמה גנדי בשנת 1931 ב- Kingsley Hall הושמע על הרצועה "Knives B" ונתנה פרשנות מחודשת של הרצועה " Knives " מתוך האלבום Antidote.
סיון הופיע עם מוזיקאים בעלי שם עולמי, ביניהם הגיטריסט האמריקאי פיטר ברנשטיין, המתופף ארי הוניג, נגן הקונטרבס בן סטריט, גרייסי טרזיאן ונגן הבס ההונגרי פרנץ נמט. הוא מופיע בקביעות במקומות המובילים בניו יורק כמו Smalls Jazz Club, בירדלנד, The Jazz Gallery, The Bar Next door ובלו-נוט. כמו כן, הוא מופיע לעיתים קרובות עם שלישתו בפסטיבלים בכל רחבי העולם.
NCIS: לוס אנג'לס
רקע
במהלך עונות 11 ו-12, הסוכנית הטירונים פאטימה נזאמי (מדליון רהימי) ודווין רונטרי (קיילב קסטיליה) מגויסים ל-יחידה, בעוד ביל וג'ונס יוצאים למגזר הפרטי בסוף העונה האחרונה. כשהטי עוזבת לעשות בקרת נזקים ממשימה קודמת, אדמירל הולאס קילברייד (ג'רלד מקרייני), שסייעה ל-יחידה במספר מקרים, מוקצה במקומה כמנהלת תפעול זמנית בעונה 13.
הפקה
התוכנית הייתה ידועה בתחילה כ-NCIS: Legend ושמות אחרים שנשקלו כללו את OSP: Office of Special Projects, NCIS: OSP ו-NCIS: Undercover.
ביקורות
טום שיילס מהוושינגטון פוסט הרגיש ש "NCIS: לוס אנג'לס עושה את העבודה... זהו נוהל שעוקב בקפדנות אחר הנוהל שנקבע, אבל יש בו דמויות חביבות, בחורים רעים לא חביבים ותצלום מפתיע מדי פעם של לוס אנג'לס" רוברט ביאנקו מ-USA Today סיכם את זה כ"שעה שימושית שלוקחת את הנוסחה של NCIS והרבה התבוננות עוטפים עלילת חקירה בסיסית למדי – ומעבירים אותה לחטיבת NCIS מיוחדת וסמויה בלוס אנג'לס. לא יותר, אבל גם לא פחות." ההוליווד ריפורטר השווה את התוכנית לצוות לעניין עם "אותה גישה קלילה למצבים של חיים או מוות. אולי השינוי הגדול ביותר הוא ש"NCIS:לוס אנג'לס" משיגה את התוצאות הטובות בהכרח עם קצת יותר אינטלקט וקצת פחות טסטוסטרון." האתר IGN הצהיר שאף על פי ש"NCIS: לוס אנג'לס לא בדיוק ממציאה מחדש את נוהל המשטרה... זה עוד ערך מעל הממוצע, בסיוע העובדה שהאנשים מאחורי התוכנית יודעים מה הם עושים" ובסופו של דבר נתנה לפרק 7.7/10.
A Boy Named Sue
השפעה בתרבות הפופולרית
בספטמבר 1970 כלל מד מגזין בגיליון מספר 137 שלו פרודיה שכותרתה "כלב זכר בשם לאסי", על בסיס העובדה שבסרטים ובסדרות הטלוויזיה שהתבססו על הספר לאסי חוזרת הביתה, כיכב כלב קולי זכר בדמותה של הכלבה לאסי שהייתה נקבה.
בפרק של סדרת הטלוויזיה משפחת פרטרידג' מופיעה דמות של יליד אמריקאי שמציג את עצמו בשם סו (Sioux) ובני המשפחה מגיבים לכך בשאלה "נער בשם סו?".
בסרט Swingers משנת 1996 קרויה אחת הדמויות הגבריות בשם סו. ההסבר לשמו, כפי שמצוין על ידי אחת הדמויות האחרות, הוא ש"אביו היה מעריץ גדול של ג'וני קאש".
חוזק סיסמאות
חוזק סיסמה הוא מדד ליעילותה של סיסמה בעמידה בפני ניחושים או התקפות. בדרך כלל, המדד מעריך כמה פעמים יצטרך אדם, שאין לו גישה ישירה לסיסמה, לנסות לנחש אותה. כוחה של סיסמה הוא פונקציה של אורך, מורכבות ואי-צפיות.
לה יורונה
בתרבות הפופולרית
בעשור השני של המאה ה-21, יצא הסרט "La Leyenda de la Llorona", המבוסס על לה יורונה. בשנת 2003, יצא הסרט "לתפוס את פאפי" בכיכובן של סופיה ורגרה, רוסלין סאנצ'ס וג'ייסי ולאסקאז. בסרט הוזכרה לה יורונה. בשנת 2006, יצא סרט האימה המקסיקני "31 קילומטר" המבוסס על סיפורה של לה יורונה. בין היתר, מוזכרת לה יורונה בכמה סרטים של סרטי יוניברסל. בשנת 2014, הוציא לאור ג'וש ווקר את הספר "Luke Coles and the Flower of Chiloe", בו יש אזכור מקראי של לה יורונה.
נשיא מצרים
נשיא הרפובליקה הערבית של מצרים (בערבית: رئيس جمهورية مصر العربية) הוא ראש המדינה של מצרים. על פי החוקה של מצרים, הנשיא הוא גם המפקד העליון של הכוחות המזוינים וראש הרשות המבצעת, ממשלת מצרים. הנשיא המצרי הראשון היה מוחמד נגיב, ממנהיגי מהפכת הקצינים החופשיים של 1952. הוא נכנס לתפקידו ב-18 ביוני 1953, באותו היום שבו מצרים הכריזה על עצמה כרפובליקה.
נשיא מצרים הרביעי היה חוסני מובארכ, שנכנס לתפקיד ב-14 באוקטובר 1981 והתפטר ב-11 בפברואר 2011. עד 2011 לא היו הגבלות חוקיות וחוקתיות על מספר הקדנציות (בנות שש השנים) שיכול הנשיא לכהן, אך לאחר האביב הערבי, הוטלה הגבלה של שתי כהונות ואורך הקדנציה קוצר לארבע שנים. עם זאת, ממשלו של עבד אל-פתאח א-סיסי תכנן להאריך מחדש את הקדנציה לשש שנים, דבר שיצא לפועל במשאל העם במצרים (2019). הארמון הנשיאותי הוא ארמון עבּדין בקהיר. בבחירות לנשיאות מצרים, שהתקיימו בחודשים מאי–יוני 2012, נבחר מוחמד מורסי לנשיא, והוא נכנס לתפקיד ב-30 ביוני 2012. ב-3 ביולי 2013 הודח מוחמד מורסי. בעקבות כך, מונה עדלי מנסור לנשיאה הזמני של המדינה עד לעריכת בחירות. בבחירות ניצח עבד אל-פתאח א-סיסי, וב-8 ביוני 2014 הושבע לתפקיד נשיא מצרים.
הסופר קאפ האירופי 2012
זה היה הסופר קאפ האחרון ששוחק באצטדיון לואי השני, שאירח את המשחק מאז 1998, והמהדורות הבאות התארחו במקומות שונים, החל במהדורת 2013 ששוחקה באדן ארנה בפראג.
תחום תפוצה
ישנם זנים קוסמופוליטיים בעלי תחום תפוצה רחב וגבוה או יכולת לנדוד ולעבור אזורים רבים מהכדור ולעומתם מינים אנדמיים החיים רק במקומות ספורים. בין שני הניגודים קיימים טווחים רבים, אשר לרוב מקושרים ללוחות היבשה והסביבות הטבעיות בהם ומינים רבים מקושרים ליבשת אחת או שתיים בעלי טווח סביבות מחיה דומות, הכל ע"פ התאמת המין להישרדות בהם. למשל, תחום התפוצה של צמחים שאינם דורשים תנאים מיוחדים לקיומם ולהתרבותם, יהיה ברוב המקרים רחב יותר מתחום תפוצתם של צמחים בעלי דרישות אקולוגיות (תנאי חיים) מיוחדות.
נסים אברהם אשכנזי
ספריו
רבי ניסים אברהם אשכנזי חיבר ספרים רבים, חלקם יצאו לאור בחייו וחלקם על ידי בני אחיו. בין ספריו:
שגרירות הרשות הפלסטינית באיראן
השגרירות שוכנת במבנה שעד 1979 שימש את שגרירות ישראל בטהראן כאשר איראן וישראל קיימו יחסים דיפלומטיים עד המהפכה האיראנית.
ארמית גלילית
הארמית הגלילית, לצד הארמית הנוצרית והארמית השומרונית, שייכת לענף המערבי של הארמית המאוחרת, אשר דובר באזור ארץ ישראל. בזמנים שלפני הארמית המאוחרת דיברו בארץ ישראל בעיקר עברית (וארמית בינונית), ולאחריה - בעיקר ערבית.
שם הדיאלקט
השם המקובל לדיאלקט זה, "ארמית גלילית", בעייתי בכמה מובנים. ראשית, הוא מתעלם מקיומם של מסמכים שנכתבו בארמית בידי יהודים בדרומה של ארץ־ישראל, ומכל מקום הוא משקף רק את התקופה שהועתק בה מרכז הפעילות היהודית אל הגליל. אולם שם חלופי מקובל, "ארמית יהודית", אינו פותר את הבעיה לחלוטין שכן גם יהודי בבל השתמשו בארמית בניב אחר, שונה מאוד מהניב ששימש את יהודי ארץ־ ישראל. שם מדויק יותר, הוא "ארמית יהודית ארץ ישראלית של תקופת האמוראים".
המקורות להכרת הניב
לכך יש להוסיף גם חיבורים הלכתיים מסוימים מתקופת הגאונים, פיוטים ארמיים, כתוּבות שנכתבו בארץ ישראל ובמצרים, וכן מספר מצומצם של פפירוסים וקמעות. יש הכוללים בניב זה גם את התרגומים הארמיים המאוחרים למקרא: תרגום נאופיטי, תרגום הקטעים וקטעי התרגום מגניזת קהיר.
תורת ההגה
מערכת העיצורים כללה 20 עיצורים: בּ [b], גּ [g], דּ [d], ו [w], ז [z], ח [ħ], ט [tˤ], י [j], כּ [k], ל [l], מ [m], נ [n], ס [s], ע [ʕ], פּ [p], צ [sˤ], ק [q], ר [r], שׁ [ʃ], תּ [t], וכן את מקביליהם הלא דגושים של עיצורי בג"ד כפ"ת, אשר לא היה להם מעמד פונמטי (כלומר, לא היו בעלי מעמד עצמאי).
סוזן ופראן
הן שרו משירי משוררים עבריים ושירי עם בריטיים מתורגמים. משירהן המפורסמים: "ציפור שנייה" ("ראיתי ציפור רבת יופי"), "דרך ישנה", "לילות לילך", "לא דיברנו עוד על אהבה".
מבשלת מרי
היסטוריה
בגלל מחסור במים במרי בשנות העשרים, עבודת המבשלה הועברה ברובה לרוואלפינדי, אבל הכנת הלתת המשיכה בגהורה גלי עד שנות הארבעים עד שהמזקקה נמכרה. מזקקה זו, שנבנתה בסגנון גותי, נשרפה ב־1947 בתקופת הקמת פקיסטן כמדינה עצמאית, והמבשלה בקווטה נהרסה ברעידת האדמה ב־1935. בשנות הארבעים רוב המניות נרכשו של החברה נרכשו על ידי פשטון בהנדארא, שניהל עסק למשקאות בלאהור לפני הכרזת העצמאות של פקיסטן. העסק עבר בירושה לבנו מ"פ בהנדארא, וממנו לבנו חבר הפרלמנט הפקיסטני איספן-יאר בהנדארא.
אלברכט הראשון, דוכס בוואריה
אלברכט הראשון, דוכס בוואריה (בגרמנית: Albrecht I. von Bayern; 25 ביולי 1336 - 13 בדצמבר 1404), היה דוכס בוואריה-שטראובינג, ורוזן אנו, הולנד וזילנד.
קבר הגחליליות
האיחוד
בסצנה האחרונה של הסרט נשמע קולו של סייטה, האומר שלמחרת בבוקר הוא שם חלק מהאפר של סצקו בקופסת הסוכריות, טיפס על הגבעה, ולעולם לא חזר למקלט. הוא נראה ליד גחלי המדורה כשהוא אוכל אוניגירי, ואז נשמע קולה של סצקו הקורא בשמו. הסרט חוזר לסצנה הראשונה שהוצגה בו, עם רוחותיהם של סייטה בבגדי חייל וסצקו בברדס. במקום כדור האורז שהחזיק עד עתה, סייטה מחזיק בקופסת הסוכריות. סצקו רצה אליו ויושבת לידו, והוא נותן לה את הבובה שלה ואת הקופסה. לאחר מכן הוא אומר לה שהגיע הזמן ללכת לישון, והיא שמה את ראשה על ברכיו ונרדמת, כשהגחליליות עפות סביבן. סצנה זו היא למעשה המשך לזו שהוקרנה בתחילתו של הסרט, ומנסה לעדן את סופו הטראגי בהצגת רוחותיהם של שני הילדים. בשניות האחרונות של הסרט רואים את רוחות הילדים צופות על העיר קובה העכשווית.
מקור לעלילה
הסרט מבוסס על ספר באותו השם מאת הסופר היפני אקיוקי נוסאקה, שביסס אותו על חייו שלו עצמו. אחותו מתה במלחמה ביפן בשנת 1945, והוא האשים את עצמו במותה. הוא כתב את הספר כדי לנסות ולהתמודד עם הטראומה. בעוד סייטה הספרותי דואג לאחותו ומטפל בה כמיטב יכולתו, במציאות אקיוקי נוסקה העיד שעל אף רצונו העז לתת לאחותו מזון, הוא היה אוכל את מנתה ואף מכה אותה כשבכתה מרעב. במציאות, אחותו הייתה בת שנה ו-4 חודשים, ולא 4 שנים כמו בסיפור.
יציאה לקולנוע
הסרט יצא לקולנוע במקביל עם סרט האנימה שכני טוטורו, שבויים על ידי חברו של טקהאטה, במאי האנימה המפורסם הייאו מיאזאקי (שהוא עצמו הצהיר כי "קבר הגחליליות" אינו מוצא חן בעיניו). היו לכך שתי סיבות: ראשית, אולפני ג'יבלי, ששני הסרטים הופקו בהם, חששו ש"טוטורו" לא יצליח בבתי הקולנוע; ושנית, "טוטורו" נחשב לאופטימי בהרבה מאשר "קבר הגחליליות", ועל כן הקרינו את שניהם במקביל. הדבר גרם לכישלון קופתי של שניהם, כיוון שהיו בעלי אופי שונה ומנוגד: המציאות האכזרית ב"קבר הגחליליות" לעומת הנוסטלגיה האופטימית ב"טוטורו".
קרחון לילי
קרחון לילי (באנגלית: Lillie Glacier) הוא קרחון שנמצא בין הרי באוורס ממערב לבין הרי קונקורד והרי אנארי ממזרח, באנטארקטיקה.
הפצת זרעים
הפצה באמצעות מים
הפצה נוספת היא באמצעות המים. זרעים אלו מסוגלים לצוף במים ולהגיע למרחק. משתמשים במנגנון זה חבצלת החוף (שזרעיה מצופים בשכבת שעם), סירה קוצנית וקוקוס.
הפצה על ידי בעלי חיים
חלק אחר מהצמחים מופצים על ידי בעלי חיים (זואוכוריה). הפצה זו מתחלקת לשלשה חלקים:
גארום
שימושים
גארום מהול ביין (oenogarum) נחשב לרוטב מקובל במטבח הביזנטי.
המרכז להפעלת מתקני תשתיות חלל מבוססות קרקע
היסטוריה
בהתאם לצו זה, משרד ההגנה של הפדרציה הרוסית החל להעביר את מתקני קוסמודרום בייקונור לאחרות סוכנות החלל הרוסית על מנת ליישם את תוכנית החלל הפדרלית של רוסיה.
אנדורפין
שחרור אנדורפינים
ישנם מספר מצבים המובילים לשחרור של אנדורפינים.
האנדורפינים משתחררים בעת פעילות גופנית מאומצת, יחסי מין, הנקה, שמחה, חיוך, צחוק, עיסוי ואף במהלך השינה.
אינה רולדסן
קריירה
ב-2013–2018, היא יוצגה על ידי חברת התקליטים Reverb Music/Reservoir Media Management. מאז 2018, היא מיוצגת על ידי Warner Chappell Music.
היא הייתה חלק מצמד האלקטרופופ Ask Embla, עם המפיק והכותב האיסלנדי ארנתור בירגיסון. ב-2013, הצמד הוציא את האלבום Northern Lights.
ב-6 באוקטובר 2014, היא הוציאה את הסינגל "Aliens (Her er jeg)".
מטרודן
שביתת הנהגים
על אף הקשיים שנגרמו בשל כך ל-200 אלף תושבי באר-שבע, הצביע "רדיו דרום" על אחוז הזדהות גבוה עם הנהגים - כ-70% בממוצע. בשל החלטת ההסתדרות לאפשר את פתיחת מסוף האוטובוסים ולהמתין להליך המשפטי, התארכה השביתה ונמשכה כ-150 יום (השביתה הארוכה ביותר בתולדות ישראל, עד שביתת עובדי כי"ל ב-2015). במהלך השביתה אישר שר התחבורה דאז, מאיר שיטרית, את הפעלת הקווים בעיר באמצעות חברות אחרות. ב-3 במרץ 2005 פסק נשיא בית הדין הארצי לעבודה סטיב אדלר כי החלטה זו של משרד התחבורה מהווה פגיעה בזכות ההתארגנות ובזכות השביתה של העובדים, ואסר על עקיפת השביתה באמצעות חברות אחרות. פסיקה זו מהווה פסיקה תקדימית המצוטטת ברבים מהדיונים באשר לזכות השביתה וההתאגדות בבתי הדין לעבודה. משרד התחבורה הגיש כנגד פסיקה זו ערעור לבג"ץ. ב-14 במרץ 2005 החליט בג"ץ לקבל את עתירת עיריית באר שבע ולאפשר לחברת האוטובוסים נתיב אקספרס להפעיל חלק מהקווים אותם השביתו נהגי "מטרודן" בצו ביניים, עד שתתקבל החלטה בעתירה שצפויה להגיש המדינה כנגד פסק הדין של בית הדין הארצי לעבודה. לבסוף, בפעולת גישור נמצא פתרון לסכסוך, התנאים שופרו במעט, אולם הוועד לא זכה להכרה ולא נחתם הסכם קיבוצי. בשנת 2015 הוקם מחדש ועד עובדים בחברה, בסיוע ההסתדרות, ובינואר 2016 נחתם בה לראשונה הסכם קיבוצי.
יחסי הודו–הוותיקן
היסטוריה
הנציגות הדיפלומטית הוקמה כשליח אפוסטולי לאיי הודו המזרחית בשנת 1881, אשר כללה את ציילון, והורחבה למלאקה בשנת 1889, ולאחר מכן לבורמה בשנת 1920, ובסופו של דבר כללה אף את גואה בשנת 1923. הוא הועלה לתת נונציו על ידי האפיפיור פיוס השנים עשר ב-12 ביוני 1948 ולנונציו אפוסטולי מלא על ידי האפיפיור פאולוס השישי ב-22 באוגוסט 1967.
משה כרמי
ביוגרפיה
בשנת 1917 נענה להזמנת ברל כצנלסון לשמש כמורה בבן-שמן. בתקופה זו פִרסם שתי פואמות פרי עטו בכתב העת הספרותי "האדמה" בעריכת יוסף חיים ברנר ובכתב העת "אוהל", בעריכת מרדכי קושניר-שניר. בשנת 1918 הכיר משה כרמי את עבריה לבית וילקומיץ, בִּתם של אנשי החינוך ליבה סגל-וילקומיץ ושמחה וילקומיץ, מייסד בית הספר הראשון בראש-פינה.
תומאס פ. ברנט
ציור
בשנת 1922 צייר ברנט את ציור הקיר בקפיטול מדינת מיזורי בג'פרסון סיטי. הציור מתאר מכרה אבץ בדרום מערב מיזורי, והיה חביב על מבקרי האמנות שהתפעלו מיכולתו של ברנט לתאר דרמה ויופי בסצנה עגומה ושוממת.
זכריה קלאי
ביוגרפיה
זכריה קלאי נולד בשם מנפרד זכריה קליינמן בווינה שבאוסטריה לשלום זיגפריד קליינמן ואלישבע אלקה לבית הרבסטר. בשנת 1925 עבר עם הוריו להתגורר יחד עם משפחתה של אימו בברלין, גרמניה. בשנת 1934 המשפחה עלתה לארץ ישראל. המשפחה התיישבה בירושלים, ואליה העבירה המשפחה את בית המסחר למכירת ותיקון פסנתרים שהיה להם בברלין.
בשנת 1963 הוא קיבל מהאוניברסיטה העברית בירושלים את תואר דוקטור להיסטוריה של עם ישראל, על עבודתו "נחלות שבטי ישראל: מחקר בגאוגרפיה ההיסטורית של המקרא". בשנת 1967 יצאה עבודה זו לאור בספרו "נחלות שבטי ישראל" בהוצאת מוסד ביאליק. הספר זיכה אותו בשנת תשכ"ח בפרס יצחק בן-צבי.
מחקריו ועמדותיו
זכריה קלאי פרסם עשרות מאמרים וספרים בעברית ובאנגלית בנושאים היסטוריים והיסטוריוגרפיים. מחקריו התמקדו בתיאורים הגיאוגרפיים במקרא. יחד עם זאת עסק בנושאים נוספים בתחום ההיסטוריה של עם ישראל בתקופת המקרא. שניים מספריו הם קובצי מאמרים באנגלית: Biblical historiography and Historical Geography ו-Studies in Biblical Historiography and Geography.
אח"י קשת (סער 4.5)
חימוש
החימוש העיקרי הוא טילים: שני משגרים שעליהם 8 טילי הרפון אמריקאיים נגד אוניות, שניהם מוקמים מאחורי המבנה העל. מאחוריהם עומדים שישה משגרים בודדים של טילי גבריאל סימן 2 מתוצרת ישראל. בנוסף מותקנים בספינה שני משגרי ברק 1 גם הם מתוצרת ישראל המכילים 16 טילים המשוגרים לטווח של עד, מה שהופך את החימוש זהה לזה שבאח"י חץ.
היפסילופודוניים
הם חיו מהיורה התיכון עד לקרטיקון העליון בסוף עידן הדינוזאורים.
סיימון מוצא את דרכו
עיבוד קולנועי
בשנת 2018 עובד הספר לסרט בשם "באהבה, סיימון". בסרט מככבים ניק רובינסון בתפקיד סיימון, קתרין לנגפורד בתפקיד ליאה, אלכסנדרה שיפ וחורחה לנדבורג ג'וניור בתפקיד אבי וניק, קיינן לונסדייל בתפקיד בראם וג'וש דוהאמל וג'ניפר גארנר כהוריו של סיימון.